
           Bucureşti, 5 decembrie 2018

                    Către
BIROUL PERMANENT 

AL CAMEREI DEPUTAŢILOR
Vă înaintăm, alăturat, RAPORTUL SUPLIMENTAR asupra Proiectului de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative (PL x 266/2018).

  În raport cu obiectul şi conţinutul reglementării, proiectul de Lege face parte din categoria legilor ordinare.
           PREȘEDINTE,                           PREȘEDINTE,    

    Gigel – Sorinel ȘTIRBU                 BIRÓ Rozália-Ibolya

           Bucureşti, 5 decembrie 2018

raport   SUPLIMENTAR 

asupra Proiectului de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative

         În conformitate cu prevederile art.95 şi ale art.115 din Regulamentul Camerei Deputaţilor, republicat, Comisia pentru politică externă şi Comisia pentru cultură, arte şi mijloace de informare în masă, au fost sesizate, spre dezbatere în fond, în procedură de urgenţă, cu Proiectul de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, transmis cu adresa nr. PLx 266 din 2 mai 2018, şi înregistrat la Comisia pentru politică externă cu nr. 4c – 13/16 din 3 mai a.c., respectiv, la Comisia pentru cultură, arte, mijloace de informare în masă cu nr. 4c- 10/103 din 3 mai 2018.


Camera  Deputaţilor este Cameră decizională, potrivit prevederilor art. 75 alin. (1) din Constituţia României, republicată şi ale art. 92 din Regulamentul Camerei Deputaţilor, republicat, cu modificările şi completările ulterioare. 
Senatul, în calitate de primă Cameră sesizată, a adoptat proiectul de Lege în şedinţa din 25 aprilie 2018.

La întocmirea prezentului raport Comisiile au avut în vedere avizul favorabil, cu observaţii şi propuneri, al Consiliului Legislativ transmis cu nr. 165/06.03.2018, avizul favorabil al Comisiei pentru administraţie publică şi amenajarea teritoriului transmis cu nr. 4c-6/210/15.05.2018, precum şi avizul favorabil al Comisiei pentru apărare, ordine publică şi siguranţă naţională transmis cu nr. 4c-12/282/16.05.2018.
Proiectul de lege are ca obiect de reglementare asigurarea cadrului legal privind organizarea şi desfăşurarea proiectului prin care România participă, ca ţară învitată de onoare, la Festivalul Internaţional de Artă EUROPALIA 2019.
Potrivit prevederilor art.61 şi art.63 din Regulamentul Camerei Deputaţilor, republicat, cu modificările şi completările ulterioare, examinarea proiectului de lege a avut loc în şedinţe separate.

Membrii Comisiei pentru politică externă au examinat proiectul de Lege în şedinţa din data de 23 mai 2018. Din numărul total de 23 membri ai Comisiei pentru politică externă şi-au înregistrat prezenţa 18 deputaţi. 

În urma dezbaterilor, membrii Comisiei pentru politică externă au hotărât, cu unanimitate de voturi, adoptarea Proiectului de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, în forma Senatului. 

Comisia pentru cultură, arte, mijloace de informare în masă şi-a desfăşurat lucrările în şedinţa din 30 mai 2018. Din numărul total de 15 membri ai Comisiei pentru cultură, arte, mijloace de informare în masă au participat la şedinţă 12 deputaţi.

În urma dezbaterilor şi a opiniilor exprimate, membrii celor două  Comisii au hotărât, cu unanimitate de voturi, întocmirea unui raport comun de adoptare a Proiectului de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, în forma adoptată de Senat.

În raport de obiectul şi conţinutul său, proiectul de lege face parte din categoria legilor ordinare.
În temeiul art.70 din Regulamentul Camerei Deputaţilor, republicat, în data de 17 octombrie 2018 plenul Camerei Deputaților a retrimis Comisiilor sesizate în fond proiectul de lege în vederea întocmirii unui raport suplimentar.

Membrii Comisiei pentru cultură, arte, mijloace de informare în masă s-au reunit pentru lucrări în data de 23 şi 30 octombrie 2018 în vederea reanalizării conținutului proiectului de lege. La lucrările Comisiei au participat din totalul de 15 parlamentari un număr de 12 parlamentari. 
În urma dezbaterilor şi a opiniilor exprimate, membrii Comisiei au hotărât, cu majoritate de voturi şi o abţinere, întocmirea unui raport preliminar de adoptare, cu amendamente admise.

Membrii Comisiei pentru politică externă au reexaminat proiectul de Lege în şedinţa din data de 5 decembrie 2018. Din numărul total de 21 membri ai Comisiei şi-au înregistrat prezenţa 13 deputaţi.
În urma dezbaterilor, membrii Comisiei au hotărât, cu unanimitate de voturi, să aprobe Raportul preliminar aprobat de Comisia pentru cultură, arte, mijloace de informare în masă.
Au participat la lucrările Comisiei pentru politică externă, în calitate de invitaţi, dl Ion-Ardeal Ieremia, Secretar de Stat în cadrul Ministerului Culturii şi Identităţii Naţionale şi dl Pietro Pavoni, ministru consilier în Ministerul Afacerilor Externe.
În urma dezbaterilor şi a opiniilor exprimate, membrii Comisiei pentru cultură, arte, mijloace de informare în masă şi membrii Comisiei pentru politică externă au hotărât să transmită plenului Camerei Deputaţilor un raport suplimentar de adoptare a Proiectului de Lege pentru aprobarea Ordonanţei de urgenţã a Guvernului nr.16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, cu amendamentele admise, prezentate în Anexa I, parte integrantă din prezentul raport.
           PREȘEDINTE,                           PREȘEDINTE,    
    Gigel – Sorinel ȘTIRBU                 BIRÓ Rozália-Ibolya
            SECRETAR,                                SECRETAR,  

        Beatrice TUDOR                         Mirela FURTUNĂ
Anexa I

Amendamente admise
asupra 

Proiectului de Lege pentru aprobarea Ordonanţei de urgenţă a Guvernului nr.16/2018 

privind asigurarea măsurilor necesare organizării şi desfăşurării unor proiecte culturale, 

precum şi pentru modificarea şi completarea unor acte normative (PL x 266/2018)

	Nr. crt.
	Text OuG nr. 16/2018

	Text adoptat de Senat
	Text propus de Comisie

(autorul amendamentului)
	Motivarea
amendamentelor  propuse

	 0
	1
	2
	3
	4

	1.
	
	Titlul legii:

 LEGE pentru aprobarea Ordonanţei de urgenţă a Guvernului nr. 16/2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative
	Nemodificat
	

	2.
	
	Articol unic. - Se aprobă Ordonanţa de urgenţă a Guvernului nr. 16 din 15 martie 2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, publicată în Monitorul Oficial al României, Partea I, nr. 239 din 19 martie 2018
	Articol  unic. - Se aprobă Ordonanţa de urgenţă a Guvernului nr. 16 din 15 martie 2018 privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative, publicată în Monitorul Oficial al României, Partea I, nr. 239 din 19 martie 2018, cu următoarele modificări:
	

	3.
	Titlul Ordonanţei: ORDONANŢĂ  DE URGENŢĂ privind asigurarea măsurilor necesare organizării şi desfăşurării unor proiecte culturale, precum şi pentru modificarea şi completarea unor acte normative
	Nemodificat


	Nemodificat
	

	4.
	CAPITOLUL I

Măsuri privind Festivalul Internaţional de Artă Europalia 2019
	Nemodificat
	Nemodificat
	

	5.
	Art. 1. - (1) Pregătirea şi participarea României, ca ţară invitată de onoare, la cea de a XXVII-a ediţie a Festivalului Internaţional de Artă Europalia 2019, denumit în continuare Festivalul Europalia, care se va desfăşura în perioada octombrie 2019 - ianuarie 2020, în Belgia şi în alte state din Europa, sunt realizate de către Institutul Cultural Român, în colaborare cu Ministerul Afacerilor Externe, Ministerul Culturii şi Identităţii Naţionale şi Secretariatul General al Guvernului.
(2) Ministerul Afacerilor Externe asigură sprijin nemijlocit şi facilitează cooperarea cu partenerii externi prin misiunile diplomatice, contribuind totodată la armonizarea cu celelalte programe culturale de interes naţional, aflate în desfăşurare sau în dezvoltare.
(3) Ministerul Culturii şi Identităţii Naţionale, împreună cu unităţile care funcţionează în subordinea, sub autoritatea ori în coordonarea acestuia, identifică, propune şi sprijină evenimente culturale din cadrul Festivalului Europalia şi facilitează obţinerea avizelor şi autorizaţiilor necesare pentru exportul temporar al obiectelor de artă destinate expoziţiilor din cadrul acestui festival.
	Nemodificat
	Nemodificat
	

	6.
	Art. 2. - (1) Se constituie Grupul de lucru pentru pregătirea participării României la Festivalul Internaţional de Artă Europalia, denumit în continuare Grupul de lucru, format din câte un reprezentant la nivel de secretar de stat sau director general/director din cadrul ministerelor şi instituţiilor publice prevăzute la art. 1 alin. (1).
(2) Grupul de lucru este condus de reprezentantul Institutului Cultural Român şi are ca obiectiv sprijinirea procesului de pregătire şi de participare a României la Festivalul Europalia.
(3) Secretariatul Grupului de lucru este asigurat de către Institutul Cultural Român.
(4) Grupul de lucru îndeplineşte următoarele atribuţii:

a) asigură armonizarea Festivalului Europalia cu celelalte programe majore în care România este implicată pe termen scurt sau mediu;
b) avizează consultativ propunerile de proiecte transmise de Echipa Europalia România.
(5) Desemnarea membrilor Grupului de lucru se face prin ordin al ministrului/conducătorului instituţiei publice, în termen de 15 zile de la intrarea în vigoare a prezentei ordonanţe de urgenţă. 
(6) Convocările Grupului de lucru sunt realizate, din dispoziţia preşedintelui Institutului Cultural Român, de către secretariatul Grupului de lucru, cu cel puţin 3 zile lucrătoare înainte de data reuniunii.
	Nemodificat
	Nemodificat
	

	7.
	Art. 3. - (1) Pe durata pregătirii şi desfăşurării Festivalului Europalia se constituie, prin ordin al preşedintelui Institutului Cultural Român, Echipa Europalia România. 
(2) Echipa Europalia România are următoarea structură:
a) un coordonator general, directorul reprezentanţei Institutului Cultural Român de la Bruxelles, care este omologul managerului general Europalia International;
b) un director artistic, desemnat dintre angajaţii aflaţi în structura Institutului Cultural Român;
c) angajaţi din cadrul Institutului Cultural Român.
(3) Activitatea Echipei Europalia România este sprijinită de un comisar general, funcţie onorifică, personalitate cu experienţă remarcabilă şi dovedită în organizarea unor evenimente internaţionale de anvergură, care va susţine proiectul pe toată durata acestuia. Comisarul general este desemnat, respectiv revocat, prin ordin al preşedintelui Institutului Cultural Român.
	Nemodificat
	Nemodificat
	

	8.
	Art. 4. - Echipa Europalia România are următoarele atribuţii:

a) selectează propunerile de acţiuni/evenimente culturale relevante pentru realizarea programului cultural al României în cadrul Festivalului Europalia, care se supun aprobării Comitetului director al Institutului Cultural Român, în condiţiile prezentei ordonanţe de urgenţă;
b) colaborează cu Europalia International pentru pregătirea şi realizarea activităţilor cuprinse în programul Festivalului;
c) elaborează şi transmite prin coordonatorul general către Europalia International, spre consultare şi aprobare comună, programul de participare a României la acest eveniment;
d) asigură managementul şi monitorizarea realizării programului cultural al României la Festivalul Europalia, în timpul etapelor de pregătire şi desfăşurare a participării.
	Nemodificat
	Nemodificat
	

	9.
	Art. 5. - În termen de 15 zile de la data intrării în vigoare a prezentei ordonanţe de urgenţă, prin ordin al preşedintelui Institutului Cultural Român se stabilesc atribuţiile coordonatorului general şi ale directorului artistic ai Echipei Europalia.
	Nemodificat
	Nemodificat
	

	10.
	Art. 6. - (1) Comisarul general are următoarele atribuţii:

a) acţionează ca ambasador al Festivalului Europalia în rândul societăţii civile şi al mediului de afaceri;
b) identifică şi propune coordonatorului general şi Echipei Europalia diverse oportunităţi de sprijin pe care instituţii sau organizaţii le pot acorda pentru activităţile pregătitoare şi de implementare a programului Festivalului Europalia;
c) sprijină organizatorii în procesul de atragere a donaţiilor şi sponsorizărilor conform legii;
d) propune perfectarea unor parteneriate cu scopul atragerii de fonduri;
e) participă la şedinţele Echipei Europalia România.
(2) Activitatea pe care comisarul general o desfăşoară pentru participarea României la Festivalul Europalia nu este remunerată.
	Nemodificat
	Nemodificat
	

	11.
	Art. 7. - (1) Cheltuielile aferente pregătirii şi desfăşurării Festivalului Europalia în perioada 2018-2019 se suportă din bugetul Institutului Cultural Român.
(2) Se aprobă plata echivalentului în lei al sumei de 300.000 euro în trei tranşe egale, de la bugetul de stat, drept contribuţie financiară datorată de România, prin bugetele Ministerului Afacerilor Externe şi Institutului Cultural Român, care asigură plata contribuţiei către organizaţia Europalia International în perioada 2018-2019.
(3) În termen de 30 de zile de la intrarea în vigoare a prezentei ordonanţe de urgenţă, plata primei tranşe de 100.000 euro este asigurată de către Ministerul Afacerilor Externe. 
(4) Institutul Cultural Român va asigura în anul 2018 plata celei de-a doua tranşe reprezentând suma de 100.000 euro, iar în anul 2019 Institutul Cultural Român va asigura plata ultimei părţi a contribuţiei financiare, reprezentând suma de 100.000 euro.
	Nemodificat
	Nemodificat
	

	12
	Art. 8. - Pentru realizarea acţiunilor de pregătire şi participare la Festivalul Europalia, Comitetul director al Institutului Cultural Român exercită şi atribuţiile prevăzute la art. 7 alin. (1) lit. a) şi f) din Legea nr. 356/2003 privind înfiinţarea, organizarea şi funcţionarea Institutului Cultural Român, republicată, cu modificările şi completările ulterioare.


	Nemodificat
	Nemodificat
	

	13.
	CAPITOLUL II

Măsuri privind Sezonul România-Franţa 2018-2019


	Nemodificat
	Nemodificat
	

	14
	Art. 9. - (1) Sezonul România-Franţa reprezintă un program bilateral de activităţi din următoarele domenii: cultural, educaţional şi universitar, ştiinţific, ecologic, economic, militar, comemorativ, digital, sportiv, gastronomic, turistic şi alte domenii de interes pe agenda bilaterală, organizat în colaborare cu autorităţi şi instituţii din Franţa, desfăşurat în Franţa şi în România.
(2) Se aprobă organizarea Sezonului România-Franţa, care se va desfăşura în perioada 28 noiembrie 2018-14 iulie 2019, denumit în continuare Sezonul.
(3) În vederea asigurării măsurilor pentru organizarea şi implementarea Sezonului se aprobă înfiinţarea Grupului de lucru interinstituţional de organizare a Sezonului, denumit în continuare Grupul de lucru, structură neremunerată.
	Nemodificat
	Nemodificat
	

	15
	Art. 10. - (1) În vederea pregătirii şi implementării participării României la programele culturale majore în care România este implicată pe termen scurt şi mediu, printre care şi Sezonul, în cadrul Ministerului Afacerilor Externe se înfiinţează, cu caracter temporar, o structură încadrată cu un număr de 9 posturi în Centrala Ministerului Afacerilor Externe, prin suplimentarea numărului maxim de posturi din cadrul acestui minister, cu încadrarea în cheltuielile de personal aprobate prin bugetul pe anul 2018.
(2) În termen de 30 de zile de la data intrării în vigoare a prezentei ordonanţe de urgenţă, Hotărârea Guvernului nr. 16/2017 privind organizarea şi funcţionarea Ministerului Afacerilor Externe, cu modificările şi completările ulterioare, se modifică în mod corespunzător.
	Nemodificat
	Nemodificat
	

	16
	Art. 11. - (1) Organizarea Sezonului este realizată, pentru România, de către Ministerul Afacerilor Externe, în calitate de coordonator, Ministerul Culturii şi Identităţii Naţionale, Institutul Cultural Român, Ministerul Apărării Naţionale şi Secretariatul General al Guvernului.
(2) Grupul de lucru are ca obiectiv armonizarea procesului de pregătire, organizare şi desfăşurare, din partea României, a Sezonului.
	Nemodificat
	Nemodificat
	

	17
	Art. 12. - (1) Grupul de lucru are în componenţă reprezentanţi, la nivel de secretar de stat şi la nivel de expert, desemnaţi de către:

a) Ministerul Afacerilor Externe;
b) Ministerul Culturii şi Identităţii Naţionale;
c) Institutul Cultural Român;
d) Ministerul Apărării Naţionale;
e) Secretariatul General al Guvernului.
(2) Desemnarea reprezentanţilor prevăzuţi la alin. (1) se face prin ordin al ministrului de resort/conducătorului autorităţii, în termen de 30 de zile de la intrarea în vigoare a prezentei ordonanţe de urgenţă.
(3) Grupul de lucru este coordonat de către Ministerul Afacerilor Externe şi este condus de comisarul general al Sezonului.
(4) Comisarul general al Sezonului este numit prin ordin al ministrului afacerilor externe, pe baza consultării dintre Ministerul Afacerilor Externe, Ministerul Apărării Naţionale, Ministerul Culturii şi Identităţii Naţionale, Institutul Cultural Român şi Secretariatul General al Guvernului.
(5) Grupul de lucru se întruneşte lunar sau ori de câte ori este nevoie, la propunerea comisarului general al Sezonului sau a oricărei instituţii reprezentate în cadrul Grupului de lucru, comunicată membrilor cu 3 zile înainte de data stabilită pentru desfăşurarea şedinţei. 
(6) Grupul de lucru poate colabora şi cu alte instituţii publice şi private, precum şi cu organizaţii guvernamentale şi neguvernamentale.
(7) Instituţiile prevăzute la alin. (1) vor depune toate diligenţele pentru derularea acţiunilor curente specifice care decurg din deciziile Grupului de lucru.
	Nemodificat
	Nemodificat
	

	18
	Art. 13. - (1) Grupul de lucru are următoarele atribuţii principale:

a) aprobă şi implementează conceptul şi programul de participare a României la Sezon;
b) colaborează cu autorităţi, instituţii şi organizaţii omoloage din Franţa, în vederea bunei desfăşurări a activităţilor cuprinse în programul Sezonului;
c) întocmeşte bugetul necesar pentru implementarea proiectelor din programul Sezonului;
d) validează propunerile de acţiuni, evenimente culturale pentru realizarea programului cultural al României în cadrul Sezonului.
(2) Grupul de lucru colaborează cu comisarul general al Sezonului, în vederea armonizării şi asigurării coerenţei planificării, în funcţie de obiectivele definite în comun, pentru organizarea în bune condiţii a Sezonului.
(3) Grupul de lucru participă în Comitetul mixt de organizare, denumit în continuare COM, organ decizional comun al părţii române şi franceze, constituit din reprezentanţi ai ministerelor şi ai organizaţiilor implicate, precum şi reprezentanţi ai misiunilor diplomatice ale celor două părţi.
	Nemodificat
	Nemodificat
	

	19
	Art. 14. - (1) Comisarul general al Sezonului are următoarele atribuţii principale:

a) asigură comunicarea constantă cu comisarul general numit de partea franceză;
b) prezintă lunar ministrului culturii şi identităţii naţionale, ministrului afacerilor externe, ministrului apărării naţionale, secretarului general al Guvernului, preşedintelui Institutului Cultural Român, precum şi Grupului de lucru agenda de lucru, rapoarte privind stadiul pregătirii şi desfăşurării participării României la Sezon, precum şi modul de gestionare a fondurilor aferente;
c) coordonează stabilirea programului Sezonului şi a calendarului proiectelor, în urma consultării cu Grupul de lucru;
d) asigură interfaţa Sezonului în raporturile cu alte ministere, cu autorităţi şi instituţii publice, cu persoane fizice şi juridice, române sau străine;
e) redactează, împreună cu omologul părţii franceze, în cursul şi pe măsura aprobării proiectelor, mesajele destinate autorilor acestora; 
f) este responsabil, alături de omologul francez, de definirea programului şi a concepţiei editoriale în ceea ce priveşte obiectivele Sezonului, momentele marcante şi numărul de proiecte;
g) asigură managementul, organizarea şi monitorizarea realizării programului României în cadrul Sezonului, în timpul etapelor de pregătire şi desfăşurare a programului;
h) asigură interfaţa Sezonului la nivelul mass-mediei şi al publicului larg;
i) planifică, împreună cu omologul francez, programul în cele două state, cu sprijinul Grupului de lucru şi al misiunilor diplomatice ale celor două părţi;
j) organizează, ori de câte ori este nevoie, întâlniri între echipe şi se asigură că cele două părţi au la dispoziţie permanent acelaşi nivel de informaţie;
k) informează autorii proiectelor aprobate cu privire la includerea acestora în programul oficial al Sezonului şi le comunică obligaţiile ce le revin.
(2) Comisarul general al Sezonului poate fi convocat de către Grupul de lucru ori de câte ori este nevoie.
(3) Comisarul general al părţii române a Sezonului coordonează COM, alături de comisarul general al părţii franceze, conform Convenţiei tehnice.
	Nemodificat
	Nemodificat
	

	20
	Art. 15. - În activitatea sa, comisarul general al Sezonului este sprijinit de structura din cadrul Ministerului Afacerilor Externe înfiinţată conform art. 10 alin. (1).
	Nemodificat
	Nemodificat
	

	21
	Art. 16. - Modalităţile colaborării dintre Ministerul Afacerilor Externe şi celelalte instituţii din Grupul de lucru se stabilesc prin protocol de colaborare. Protocolul va fi semnat în termen de maximum 30 de zile de la intrarea în vigoare a prezentei ordonanţe de urgenţă.

	Art. 17. - (1) Cheltuielile aferente pregătirii şi desfăşurării Sezonului în perioada 2018-2019 se suportă în limita fondurilor aprobate anual potrivit legii, prin bugetele Ministerului Culturii şi Identităţii Naţionale, Institutului Cultural Român şi Ministerului Apărării Naţionale.
(2) Cheltuielile aferente pregătirii şi desfăşurării Sezonului pentru anul 2018 de către Ministerul Afacerilor Externe se asigură prin suplimentarea bugetului aprobat acestuia cu suma de 7.000 mii lei, prin diminuarea corespunzătoare a bugetului Ministerului Culturii şi Identităţii Naţionale, aprobat potrivit legii.
(3) Ministerul Afacerilor Externe, în vederea mediatizării Sezonului, poate să efectueze din bugetul propriu cheltuieli de publicitate.
(4) Pentru pregătirea şi desfăşurarea Sezonului în perioada 2018-2019 instituţiile prevăzute la alin. (1) pot efectua categoriile de cheltuieli prevăzute la art. 4 alin. (1) din Ordonanţa Guvernului nr. 51/1998 privind îmbunătăţirea sistemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. 245/2001, cu modificările şi completările ulterioare.
(5) Instituţiile prevăzute la alin. (1) pot atrage fonduri provenite din donaţii şi sponsorizări acordate de persoane fizice sau juridice, din ţară şi din străinătate, precum şi din alte surse, în conformitate cu legislaţia în vigoare.
(6) Participarea României la Sezon poate fi susţinută financiar de alte instituţii şi autorităţi publice centrale, în condiţiile legii.

	Art. 18. - (1) Se autorizează Ministerul Finanţelor Publice să introducă modificările în structura bugetului de stat şi în volumul şi structura bugetelor Ministerului Afacerilor Externe şi Ministerului Culturii şi Identităţii Naţionale pe anul 2018, corespunzător prevederilor prezentei ordonanţe de urgenţă, după caz, la propunerea acestora.
(2) Se autorizează ordonatorii principali de credite să introducă modificările corespunzătoare în anexele la bugetele proprii şi să le comunice Ministerului Finanţelor Publice.

	CAPITOLUL III

Modificarea şi completarea unor dispoziţii

	Art. 19. - Ordonanţa de urgenţă a Guvernului nr. 109/2017 privind înfiinţarea Centrului Cultural „Sala Palatului“ şi pentru stabilirea unor măsuri care să asigure funcţionarea acestuia, publicată în Monitorul Oficial al României, Partea I, nr. 1026 din 27 decembrie 2017, se modifică după cum urmează:

1. Alineatul (4) al articolului 3 va avea următorul cuprins:
“(4) Centrul Cultural „Sala Palatului” preia de la Regia Autonomă “Administraţia Patrimoniului Protocolului de Stat” imobilul prevăzut la alin. (1), precum şi patrimoniul aferent acestuia, inclusiv activele fixe, obiectele de inventar, bunurile mobile şi dotările aferente acestui imobil, pe bază de protocol de predare-preluare încheiat în termen de 30 de zile de la data intrării în vigoare a hotărârii prevăzute la art. 1 alin. (2), cu condiţia achitării prealabile de către Ministerul Culturii şi Identităţii Naţionale a sumelor prevăzute la art. 5 alin. (1)-(3).”
2. Alineatul (1) al articolului 6 va avea următorul cuprins:
Art. 6. – “(1) Fondurile alocate de la bugetul de stat prevăzute la art. 5 alin. (1)-(3) se achită Regiei Autonome “Administraţia Patrimoniului Protocolului de Stat”, din bugetul Ministerului Culturii şi Identităţii Naţionale pe anul 2018 de la capitolul 67.01 “Cultură, recreere şi religie”, prin virări de credite de la titlul 65 “Cheltuieli aferente programelor cu finanţare rambursabilă” la titlul 71 “Active nefinanciare”.”

	1. Articolul 19 se abrogă.
(Amendament propus de Comisie)
	Ordonanţa de urgenţă a Guvernului nr. 109/2017 privind înfiinţarea Centrului Cultural „Sala Palatului“ şi pentru stabilirea unor măsuri care să asigure funcţionarea acestuia a fost abrogată de Art. III din Ordonanţa de urgenţă nr. 70 din 17 iulie 2018.

	Art. 20. - După alineatul (2) al articolului 12 din Legea nr. 356/2003 privind înfiinţarea, organizarea şi funcţionarea Institutului Cultural Român, republicată în Monitorul Oficial al României, Partea I, nr. 555 din 2 septembrie 2013, cu modificările şi completările ulterioare, se introduce un nou alineat, alineatul (21), cu următorul cuprins:
“(21) Preşedintele şi vicepreşedinţii Institutului beneficiază de cabinetul demnitarului, potrivit prevederilor Ordonanţei Guvernului nr. 32/1998 privind organizarea cabinetului demnitarului din administraţia publică centrală, aprobată cu modificări prin Legea nr. 760/2001, cu modificările şi completările ulterioare.”

	Art. 21. - La data intrării în vigoare a prezentei ordonanţe de urgenţă a Guvernului se abrogă:

a) Hotărârea Guvernului nr. 714/2016 privind stabilirea măsurilor necesare pentru asigurarea participării României, ca ţară invitată de onoare, la Festivalul Internaţional de Artă EUROPALIA 2019, publicată în Monitorul Oficial al României, Partea I, nr. 773 din 4 octombrie 2016;
b) Hotărârea Guvernului nr. 641/2016 privind stabilirea măsurilor necesare pentru organizarea Sezonului cultural România - Franţa 2018, publicată în Monitorul Oficial al României, Partea I, nr. 704 din 9 septembrie 2016.

Nu au fost înregistrate amendamente respinse.

